এদিকে ছাত্রলীগ সাধারণ সম্পাদকের ব্যাংক মালিক বনে যাওয়ার চাঞ্চল্যকর খবরের ঝড় থামার আগেই পূর্বপশ্চিমবিডি.নিউজের অনুসন্ধানে উঠে এসেছে ছাত্রলীগ সভাপতি সোহাগের বিত্তবৈভবের মালিক বনে যাওয়ার আরেক চাঞ্চল্যকর কাহিনী। ছাত্রলীগ সভাপতি হওয়ার মাত্র দুই বছরের মাথায় বিলাসবহুল বাড়ি তৈরির বিষয়টি নিয়ে চলছে নানামুখী আলোচনা। বিষয়টি নিয়ে তোলপাড়ও সৃষ্টি হয়েছে রাজনৈতিক অঙ্গন থেকে সব মহলে। মাদারীপুর সদরে সোহাগ কয়েক কোটি টাকা খরচ করে নতুন এ বাড়ি তৈরি করেছেন বলে জানিয়েছে এলাকাবাসী। তিনতলা ডুপ্লেক্স বাড়ি তুলেছেন সোহাগ। বাড়ির কাজ শেষ হয়েছে মাত্র এক মাস আগে।